एक समय में डामर यानि कोल-टार के रूप में वैज्ञानिकों को बहुत ही कीमती कच्चा माल हाथ लग गया था। उससे और क्या और प्राप्त किया जा सकता है, इस पर १८७९ में रूस के रसायनविद कांस्टनटिन फेहलबर्ग डामर और उसके साथ फास्फोरस, अमोनिया आदि के प्रयोग कर रहे थे। एक बार वे प्रयोगशाला से काम निपटा कर भूलवश बिना हाथ घोये ही अपने घर लौट आये। अचानक मुँह में हाथ गया तो बहुत मीठा लगा। वे हतप्रभ रह गये। यानि, आज काम के दौरान उन्होंने जो रसायन के रूप में प्राप्त किया है वह एक कृत्रिम मधुरक है। यह ही सेकरिन है, दुनिया का पहला कृत्रिम मधुरक!